स्ट्रिंग ऑफ पर्ल्स चीन की वन बेल्ट वन रोड (ओबीओआर) का हिस्सा है जो चीनी राष्ट्रपति शी जिनपिंग की घरेलू और विदेशी नीति एजेंडे का एक मुख्य हिस्सा है। ओबीओआर के मध्यम से चीन पुराने सिल्क रोड के आधार पर एशिया, अफ्रीका और यूरोप के देशों को परिवहन बुनियादी ढांचे के माध्यम से जोड़ना चाहता है। ये योजना चीन की सबसे महत्वाकांक्षी परियोजना का प्रतिनिधित्व करता है। ओबीओआर की दो मुख्य परियोजना है, जमीनी सिल्क रोड और समुद्री सिल्क रोड। ये परियोजना 68 देशों में फैले हुई है जिसका हजारों करोड़ों रूपये का निवेश किया गया है जोकि वैश्विक आबादी का 60 प्रतिशत और वैश्विक सकल घरेलू उत्पाद का 40 प्रतिशत तक दर्शाती है। ओबीओआर के उद्देश्य पर चीन ने कहा था कि ये दुनिया के ऐसे क्षेत्रों को जोड़ेगा जिनकी आधारभूत संरचना अच्छी नहीं है उन्हें विकसित इस योजना के जरिये विकसित करेगा। लेकिन चीन के इस इस महत्वाकांक्षी योजना के पीछे छुपा एजेंडा है चीन केंद्रित वैश्विक व्यवस्था के लिए जमीनी स्तर पर काम करना। चीन इस महत्वाकांक्षी परियोजना के माध्यम से मध्य, दक्षिण और दक्षिणपूर्व एशिया में गरीब देशों को आर्थिक रूप से उपनिवेश बनाना चाहता है, क्योंकि ये पहले से ही अफ्रीका में किया जा चुका है। इस परियोजना की तुलना मार्शल योजना से की जा सकती है, जिसे संयुक्त राज्य अमेरिका ने द्वितीय विश्व युद्ध के बाद में बुनियादी ढांचे के निर्माण के लिए घोषणा की थी। मार्शल योजना का लक्ष्य यूरोप के देशों को सोवियत संघ में शामिल होने से रोकना था और उनपर बंदरगाहों, पाइपलाइनों, सड़कों और रेलवे बनाने के लिए नाटो में शामिल होने के लिए दबाव डालना था। इसी प्रकार, पाकिस्तान जैसे गरीब देशों के लिए बंदरगाह, आर्थिक क्षेत्र, रेलवे बनाने जैसे योजना के जरिये चीन ऐसे देशों पर अपने उपर आश्रित करना है।